b'\n_START_ARTICLE_\nDom na \xc4\x8cem\xc5\xa1eniku\n_START_PARAGRAPH_\nDom na \xc4\x8cem\xc5\xa1eniku je planinska ko\xc4\x8da, ki se nahaja nad dolino reke Kokre v ob\xc4\x8dini Preddvor na vi\xc5\xa1ini 835 metrov. Dom obdajajo gozdnata pobo\xc4\x8dja Babe, Poto\xc5\xa1ke gore, Javorovega vrha in Slaparjeve gore. Od doma se lepo vidi del smu\xc4\x8di\xc5\xa1\xc4\x8da na Krvavcu, tj. del sede\xc5\xbenic Zvoh in Njivice.\n_START_SECTION_\nDostop\n_START_PARAGRAPH_\nIzhodi\xc5\xa1\xc4\x8de poti do doma je z glavne ceste Preddvor - Jezersko, in sicer z avtobusne postaje nasproti elektri\xc4\x8dnega transformatorja v Spodnji Kokri. Gozdna pot, ki vodi do doma, je speljana ob strugi \xc4\x8cem\xc5\xa1eni\xc5\xa1kega potoka. Povpre\xc4\x8den pohodnik pot prehodi v slabi uri.'